Missatge: Una de les conseqüències -volgudes o no, jo crec que en part si- de la nova estratègia neoautonomista és el rearmament de la dreta tant dins com fora de l'independentisme. La Patronal torna a agafar posicions després d'anys completament fora de joc, la dreta xenòfoba pot tenir la oportunitat de recuperar l'espai municipal que tenia fa 10-15 anys i el sector liberal dins l'independentisme cada vegada té menys incentius per acceptar -com parcialment ha passat fins ara- un marc socialdemòcrata a canvi d'un front unitari per la república catalana.Per recuperar l'estabilitat regionalista es necessita recuperar la dreta catalana, una dreta que es vegi clar que és dreta. Aquesta és la línia de Sergi Sol, Joan Tardà i altres quan comparen JxCat amb Ayuso i el PP. Necessiten aquesta dreta fins al punt que se la inventen si fa falta. I segurament se n'ensortiran, perquè si la independència queda enterrada i tornem a posar l'impost de successions i l'escola concertada al centre del debat a Catalunya, cap liberal independentista té incentiu per cedir. De fet tot el contrari, puix l'electorat liberalconservador és enorme i és un espai electoralment i políticament poc treballat a Catalunya a causa d'un històric complexe davant l'aparent hegemonia absoluta del pensament socialdemòcrata.
Emocions: disgust
anger
fear

Resposta: Tampoc no entenc per què l'independentisme ha de renunciar a ser de dretes. Em sembla una actitud suïcida. Una badada més.No és el neoautonomisme només...  és que un país, o un estat, sense dretes i esquerres és una cosa ben rareta eh? Potser al neoautonomisme li interessa tenir factors de divisió com ara aquest dins l'independentisme? segur que si, però és que tenir dretes i esquerres independentistes és necessari i ara mateix jo només hi veig esquerres, i un ent anomenat pdcat que no sé sap ben bé que és tot i que sembla que hi té gent de dretes.
Emocions: disgust, anger, fear